23.11.2022
ET
Euroopa Liidu Teataja
L 303/3
KOMISJONI DELEGEERITUD MÄÄRUS (EL) 2022/2288, 16. august 2022, millega muudetakse delegeeritud määrust (EL) 2021/2066, millega täiendatakse Euroopa Parlamendi ja nõukogu määrust (EL) 2019/1022 seoses kõrgel ellujäämismääral põhineva erandi pikendamisega veenuskarpide (Venus spp.), jakobi kammkarbi (Pecten jacobaeus) ja kukk-karplaste (Venerupis spp.) lossimiskohustuse puhul Vahemere lääneosas
EUROOPA KOMISJON,
võttes arvesse Euroopa Liidu toimimise lepingut, võttes arvesse Euroopa Parlamendi ja nõukogu 20. juuni 2019. aasta määrus (EL) 2019/1022, millega kehtestatakse Vahemere lääneosa põhjalähedaste kalavarude püügi mitmeaastane kava ja muudetakse määrust (EL) nr 508/2014, (1) eriti selle artiklit 14, ning arvestades järgmist: (1)
Komisjoni delegeeritud määrusega (EL) 2021/2066 (2) on ette nähtud teatavate Vahemere lääneosa põhjalähedaste kalavarude suhtes kohaldatava lossimiskohustuse rakendamine ajavahemikul 1. jaanuarist 2022 kuni 31. detsembrini 2024.
(2)
Hispaania, Prantsusmaa ja Itaalia (edaspidi „kõrgetasemeline töörühm PESCAMED“) esitasid 9. mail 2022 komisjonile ühise soovituse, milles võttes arvesse Vahemere nõuandekomisjoni seisukohti, tehti ettepanek pikendada Vahemere lääneosa põhjalähedaste liikide püügi suhtes kohaldatavast lossimiskohustusest tehtavaid teatavaid erandeid.
(3)
Kalanduse teadus-, tehnika- ja majanduskomitee (STECF) hindas ühist soovitust ajavahemikul 16.–20. maini 2022 (3).
(4)
Kõrgetasemeline töörühm PESCAMED esitas 8. juulil 2022 ajakohastatud ühise soovituse, mida STECF samuti hindas.
(5)
Euroopa Parlamendi ja nõukogu määruse (EL) nr 1380/2013 (4) artikli 18 kohaselt on komisjon STECFi hinnangut silmas pidades analüüsinud 8. juuli 2022. aasta ajakohastatud ühist soovitust, et tagada selle kooskõla asjakohaste kaitsemeetmetega, sealhulgas lossimiskohustusega.
(6)
8. juuli 2022. aasta ajakohastatud ühises soovituses tehakse ettepanek pikendada määruse (EL) nr 1380/2013 artikli 15 lõike 4 punktis b sätestatud kõrgel ellujäämismääral põhinevat erandit, mis on kehtestatud mehhaniseeritud tragidega püütud karpide, nimelt veenuskarpide (Venus spp.), jakobi kammkarbi (Pecten jacobaeus) ja kukk-karplaste (Venerupis spp.) suhtes.
(7)
Veenuskarpide (Venus spp.) puhul jõudis STECF järeldusele, et täiendav teave annab usaldusväärseid hinnanguid kõrge ellujäämismäära kohta.
Seepärast leiab komisjon, et erandit tuleks pikendada.
(1) ELT L 172, 26.6.2019, lk 1.
(2) Komisjoni 25. augusti 2021. aasta delegeeritud määrus (EL) 2021/2066, millega täiendatakse Euroopa Parlamendi ja nõukogu määrust (EL) 2019/1022 seoses teatavate Vahemere lääneosa põhjalähedaste kalavarude suhtes kohaldatava lossimiskohustuse rakendamise üksikasjadega ajavahemikul 2022–2024 (ELT L 421, 26.11.2021, lk 17).
(3) Scientific, Technical and Economic Committee for Fisheries (STECF) – Evaluation of Joint Recommendations on the landing obligation and on Technical Measures Regulation (STECF-22–05) (STECFi hinnang ühistele soovitustele lossimiskohustuse ja tehniliste meetmete määruse kohta).
(4) Euroopa Parlamendi ja nõukogu 11. detsembri 2013. aasta määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22).